एक्स-रे विकिरण किसी न किसी प्रकार से जैव विकास को प्रभावित करती हैं। अंग विशेष पर ये किरणें कोशिकाओं का क्षय करती हैं। जिसके परिणाम स्वरूप चर्म का क्षय, शारीरिक शक्ति का ह्रास, बालों का क्षय, प्रजनन संबंधी क्षमता में कमी, शिशु का विकृत होना, नासूर, जी मिचलाना, उलटी आना, शरीर में गर्मी महसूस होना, सिर दर्द, त्वचा में जलन, छाले पड़ना, उसका चत्तीदार होना, आँखों में मतियाबिंद, त्वचा पर घाव, खून का कैंसर, खून की कमी, उम्र से पहले बुढ़ापा आदि तकलीफों तत्काल या धीरे-धीरे प्रकट होना शुरू होती हैं।